als_Latn dik_Latn sag_Latn
FOTO Vritet me thikë një 28-vjeçar shqiptar në Itali
- 5808 Lexime
- (22:12 , 14/03/2015)
- 2 Komente
ITALI- Një 28-vjeçar shqiptar ka mbetur i vrarë me thikë sot në komunën e Zagarolos në Romë. Michel Leskaj, u gjet i vrarë me një thikë të ngulur thellë në gjoks. Ndërhyrja e mjekëve të urgjencës qe e kotë, pasi i riu mbërriti i vdekur spital.
Policia italiane nisi menjëherë punën për të hetuar vrasjen, e cila duket një mister i vërtetë. Të paktën tani për tani, nuk ka asnjë të dhënë se përse ai ishte në këtë komunë.
I riu shqiptar ishte banor në Pistoia dhe një natë më parë ka lënë qytetin për të arritur në Bari, ku ai do të nisej më pas për në Shqipëri. Përse atëherë shkoi në Zagarolo?
Më shumë gjasa, sipas policisë, ai kishte lënë takim me dikë, ndoshta me vrasësin e tij. Pista e parë është shtrirë pikërisht në këtë drejtim, i riu mund të ketë pasur probleme ose mund të ketë qenë i përfshirë në ndonjë trafik. Por tani për tani kjo është vetëm një nga shumë hipoteza që kanë ngritur hetuesit.
Ajo që dha alarmin për vrasjen e djalit, ishte e motra e tij, e cila kishte marrë një telefonatë nga vëllai për t’i kërkuar ndihmën e saj. Një kalimtar gjithashtu e kishte parë shqiptarin të ulur në një makinë, të gjakosur dhe pak të vetëdijshëm. Policia është duke kërkuar mes kamerave në zonën ku u vra shqiptari. Deri tani, policia ka në dorë vetëm një krim, pa asnjë motiv, ku vrasësi me sa duket ka avulluar.
(m.k/BalkanWeb)
Komente ( 2 )
-
Cdo jete e humbur eshte gjynah dhe fajin e kane kryesisht qeverite tona qe akoma nuk po i sigurojne popullit mundesi te jetoj dhe punoj ne vendin e tij.
Ajo qe do te doja te theksoj eshte menyra e reagimit te lexuesve te balkanweb ne kete lajm qe nuk degjenerojne ne ofendime dhe diskutime te nje niveli shume te ulet ashtu sic kane reaguar ne lajme te njejta te ndodhura ne Greqi.
Shpresoj qe me kalimin e kohes te rritet niveli i komenteve dhe komentuesve.
-
Keqardhje per ket djal te ri drite past !! Fajin ps
als_Latn glg_Latn unk als_Latn als_Latn als_Latn als_Latn als_Latn als_Latn hrv_Latn als_Latn unk als_Latn als_Latn als_Latn unk als_Latn